Okresná prokuratúra Piešťany 
Vážska 28, 921 01 Piešťany 	

Sp. zn. : 2 Pv 40/12/2204	Piešťany, 11.12.2012
EEČ : 2-18-104-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a prečin výtržníctva podľa § 364 ods. 1 písm. a/ Trestného zákona

Rozhodol: 	prokurátor Okresnej prokuratúry Piešťany
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinený zaviazal: 600,00 € 
b.	Peňažná suma určená na všeobecne prospešné účely: 200,00 € 
c.	Konkrétny adresát peňažnej sumy určenej na všeobecne prospešné účely: Rodinný detský domov n.o. XXXXX, 100,00 € 
d.	Suma odovzdaná štátu na peňažnú pomoc obetiam trestnej činnosti: 100,00 € 
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ XXXXX pod spisovou značkou ORP-315/PN-TT-2012.
na základe uznesenia povereného príslušníka Obvodného oddelenia Policajného zboru XXXXX, Okresného  riaditeľstva Policajného zboru v Trnave pod ČVS: ORP-315/PN-TT-2012 zo dňa 4.7.2012, ktorým mu bolo podľa § 206 ods. 1 Trestného poriadku vznesené obvinenie pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona na tom skutkovom základe, že

dňa 12.11.2011 v čase o 22:00 hod. v Piešťanoch na Teplickej ulici pred podnikom XXXXX, na mieste verejnosti prístupnom, napadol XXXXX tak, že ho udrel hlavou do tváre do oblasti nosa, následne ho chytil ľavou rukou pod krk a päsťou pravej ruky ho viackrát udieral do oblasti tváre a nosa, čím XXXXX spôsobil zlomeninu nosa bez posunu, udretie ľavého ramena, vyvrtnutie krčnej chrbtice a udretie pravej ruky s dobou liečenia 9 dní.
Odôvodnenie: 
Uznesením povereného príslušníka Obvodného oddelenia Policajného zboru XXXXX, Okresného  riaditeľstva Policajného zboru v Trnave pod ČVS: ORP-315/PN-TT-2012 zo dňa 30.1.2012  bolo podľa § 199 ods. 1 Trestného poriadku začaté  trestné stíhanie pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona. Následne bolo uznesením povereného príslušníka Obvodného oddelenia Policajného zboru XXXXX, Okresného  riaditeľstva Policajného zboru v Trnave pod ČVS: ORP-315/PN-TT-2012 zo dňa 4.7.2012 podľa § 206 ods. 1 Trestného poriadku vznesené obvinenie  voči XXXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 písm. a) Trestného zákona a na skutkovom základe uvedenom vo výroku tohto uznesenia. 

       	Podľa § 220 ods.1 Trestného poriadku V konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený

a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
 
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Preskúmaním predloženého spisového materiálu pod ČVS: ORP-315/PN-TT-2012 som zistil, že obvinený XXXXX sa svojím konaním dopustil tak prečinu ublíženia na zdraví podľa § 156 ods. 1 Trestného zákona ako aj prečinu výtržníctva podľa § 364 ods. 1 písm. a) Trestného zákona. Pri prečine ublíženia na zdraví podľa § 156 ods. 1 Trestného zákona je podľa osobitnej časti Trestného zákona možné uložiť trest odňatia slobody v rozpätí 6 (šesť) mesiacov až 3 (tri) roky a pri prečine výtržníctva podľa § 364 ods. 1 písm. a) Trestného zákona je podľa osobitnej časti Trestného zákona možné uložiť trest odňatia slobody v rozpätí až do 3 (troch) rokov. Teda pri oboch týchto prečinoch horná hranica trestu odňatia slobody neprevyšuje zákonom stanovenú 5 (päť) ročnú hornú hranicu trestu odňatia slobody v zmysle citovaného ustanovenia § 220 ods. 1 Trestného poriadku. 

Obvinený XXXXX a poškodený XXXXX uzavreli dňa 21.11.2012 pred XXXXX, probačnou a mediačnou úradníčkou Okresného súdu v Piešťanoch, zmier. Z takto uzavretého zmieru vyplýva, že poškodený XXXXX žiadal náhradu škody v zmysle znaleckého posudku a po vzájomnej dohode s obvineným XXXXX uzatvorili dohodu o uhradení sumy a následne zmluvu o vyplatení sumy, ktorú obvinený poškodenému vyplatil dňa 7.8.2012 vo výške 600,- EURO. Obvinený XXXXX dňa 22.11.2012 poukázal na účet Krajskej prokuratúry v Trnave peňažnú sumu 200,- EURO, určenú na všeobecne prospešné účely, z ktorej 50 % určila na pomoc obetiam trestnej činnosti a 50 % Rodinnému detskému domovu n.o. XXXXX XXXXX.
 
Obvinený XXXXX slobodne, vážne, zrozumiteľne a určito vyhlásil, že spáchal skutok, pre ktorý je trestne stíhaný a spôsobil poškodenému XXXXX, zranenia uvedené v znaleckom posudku XXXXX, znalca z odvetvia zdravotníctvo a farmácia, odbor ortopédia, ktoré boli vyčíslené sumou 1.076,60 EURO. Poškodený XXXXX po vzájomnej dohode s obvineným XXXXX uzatvorili dohodu o uhradení sumy a následne zmluvu o vyplatení sumy, ktorú obvinený poškodenému vyplatil dňa 7.8.2012 vo výške 600,- EURO. Poškodený s výškou uhradenej sumy dobrovoľne súhlasil a nežiadal doplatiť zvyšok bodového ohodnotenia zranení, v zmysle znaleckého posudku. Následne obvinený zložil na účet Krajskej prokuratúry v Trnave peňažnú sumu 200,- EURO, určenú na všeobecne prospešné účely. Táto suma nie je zrejme neprimeraná závažnosti spáchaného prečinu.

Obvinený XXXXX a poškodený XXXXX súhlasili s uzatvorením zmieru v zmysle ustanovenia § 220 Trestného poriadku.

Vzhľadom na povahu a závažnosť spáchaných prečinov, na mieru, akou bol prečinmi dotknutý verejný záujem, na osobu obvineného, jeho osobné a majetkové pomery som dospel k záveru, že rozhodnutie o schválení zmieru a o zastavení trestného stíhania je dostačujúce. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Podľa § 215 ods. 6 Trestného poriadku obvinený a poškodený môžu proti uzneseniu o zastavení trestného stíhania okrem odseku 1 písm. f) a obvinený aj odseku 3 podať sťažnosť, ktorá má odkladný účinok.

Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martin Sýkora
prokurátor